**NAVODILA ZA DIJAKE – ZA IZVEDBO POKLICNE MATURE V LETU 2021**

# 1. NAVODILA ZA PISNE IZPITE

**KAJ POTREBUJETE?**

• pisalo, rezervno pisalo (predmetov si ne izposojajte zaradi možnosti prenosa okužbe);

• osebni dokument s fotografijo (če kandidat dokumenta nima, nadzorni učitelj to

zabeleži v zapisnik, identifikacija pa se opravi najkasneje v 24 urah po začetku izpita);

• masko;

• steklenico s pitno vodo;

• dovoljene pripomočki pri posameznih predmetih (slovar, kalkulator, barvice, ravnilo, …).

Dijaki v izpitni prostor opravljanja maturitetnega preizkusa NE SMETE PRINESTI MOBILNEGA TELEFONA, URE IN DRUGIH ELEKTRONSKIH NAPRAV.

Ostale osebne stvari boste odložili na za to pripravljeno učilnico. V primeru, da je med osebnimi stvarmi mobilni telefon, MORA BITI OBVEZNO IZKLJUČEN.

**PRIHOD IN VSTOP V ŠOLO, POTEK PISANJA**

Dijaki, ki opravljate maturo boste na dan izpita vstopali skozi **sprednji vhod.** Vstop v šolo bo možen ob 8:30.

Dan pred izpitom boste dobili na vaš elektronski naslov razpored po učilnicah, da si boste pogledali, v katerem razredu pišete.

Pred učilnico bo nalepljen sedežni red. Dijaki v izpitni prostor vstopate posamično in spoštujete varnostno razdaljo. Zbiranje pred izpitnimi prostori ni dovoljeno!

Ves čas morate upoštevati varnostno razdaljo in nositi obrazno masko.

Če zamudite začetek pisnega izpita za manj kot 30 minut, lahko pristopite k opravljanju pisnega izpita, vendar se čas pisanja ne podaljša.

Med odmorom dijaki ne zapuščate izpitnega prostora.

Po končanem izpitu se ne zadržujete v šolskih prostorih.

# 2. Navodila za ustne izpite

Pri prihajanju na ustni izpit upoštevajte razpored, ne prihajajte prej. Med čakanjem na izpit držite varnostno razdaljo in nosite masko.

POTEK IZPITA

* Pri vhodu v izpitni prostor si razkužite roke.
* Predsednik šolske izpitne komisije vas pozove, da si izbere izpitni listek.
* Listka ne dotaknete, le nakaže izbiro.
* Listek izvleče učitelj izpraševalec po predhodnem razkuževanju rok.
* Enkrat lahko zamenjate listek in to ne vpliva na oceno.
* Priprava na izpit traja 15 minut, izpit pa največ 20 minut (pri kandidatih z odločbo, se čas podaljša).
* Po končanem izpitu se ne zadržujte v šoli.

# 3. DIJAKI V KARANTENI, OKUŽBE V ČASU MATURE

Kandidati za maturo, ki bodo identificirani kot visoko rizični tesni kontakti osebe okužene s SARS-CoV-2 in bodo napoteni v karanteno, lahko karanteno izjemoma prekinejo za opravljanje maturitetnega izpita s tem, da opravijo PCR testiranje 24 ur pred vsakim maturitetnim izpitom v času karantene.

Ob pristopu k maturitetnemu izpitu predložijo laboratorijski izvid o negativnem PCR testu, ki ni starejši od 24 ur od odvzema brisa. Za prevoz na maturitetni izpit naj ne uporabljajo javnega prevoza, enako za pot domov. S karanteno po opravljenem izpitu nadaljujejo do izteka karantene.

Če imajo v tem času več maturitetnih izpitov, morajo testiranje opraviti pred vsakim izpitom.

Kandidati morajo o izredni situaciji, opisani v zgornjem odstavku, NUJNO OBVESTITI ŠMK ZA PM dan pred izpitom.

**Kontakt:**

BOGDANA KAPITLER, tajnica ŠMK na elektronski naslov bogdana.kapitler@hvu.si ali tel. 051 225 045

ŠMK bo kandidate, ki bodo v karanteni, po prejetem obvestilu seznanila, kako bodo vstopali v šolo in v kateri učilnici bodo pisali maturo.

V šolo bodo dijaki, ki so v karanteni vstopali pri zadnjem vhodu. Vse izpite bodo opravljali v učilnici 6.

Natančen protokol ravnanja kandidatov v karanteni je objavljen v posebnem dokumentu.

Dijak, ki ima pozitiven test, se mature ne more udeležiti in boi izpit opravljal v jesenskem roku. Če želi, da se jesenski rok šteje kot spomladanski (zaradi vpisa na fakultete), mora takoj obvestiti ŠMK in v roku 24 ur vložiti vlogo in dokazila na republiško maturitetno komisijo.

Enak postopek velja za dijaka, ki se izpita ne more udeležiti iz drugih opravičenih razlogov (nenadna bolezen, poškodba, izredne okoliščine).

# 4. Rezultati mature

Kandidati boste z rezultati mature seznanjeni **v četrtek, 9. septembra**. Seznanitev z ocenami je možna samo osebno.